

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/78

URBROJ: 2178-2-03-23-1

Bebrina, 11. prosinca 2023. godine

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12, [143/13](https://www.zakon.hr/cms.htm?id=563), [65/17](https://www.zakon.hr/cms.htm?id=18549) i [14/19](https://www.zakon.hr/cms.htm?id=38739)), te članka 32. Statuta općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnik općine Bebrina“ broj 1/2019, 02/2020 i 04/2021), Općinsko vijeće općine Bebrina na 15. sjednici održanoj 11. prosinca 2023. godine, donosi

**PROGRAM**

**utroška sredstava ostvarenih od naknade za zadržavanje nezakonito**

**izgrađenih zgrada u prostoru u 2024. godini**

**Članak 1.**

Sukladno članku 31. stavku 3. Zakona o postupanju s nezakonito izgrađenim zgradama („Narodne novine“, broj 86/12, [143/13](https://www.zakon.hr/cms.htm?id=563), [65/17](https://www.zakon.hr/cms.htm?id=18549) i [14/19](https://www.zakon.hr/cms.htm?id=38739)) 30 % sredstva ostvarenih od naknade za zadržavanje nezakonito izgrađenih zgrada u prostoru pripada jedinici lokalne samouprave na čijem se području nalazi nezakonito izgrađena zgrada, a koristi se namjenski za izradu prostornih planova kojim se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Ovim Programom utroška sredstava ostvarenih od naknade za zadržavanje nezakonito izgrađenih zgrada u prostoru u 2024. godini (u daljnjem tekstu: Program) utvrđuje se namjena korištenja naknade za zadržavanje nezakonito izgrađene zgrade u prostoru koja je prihod Općine Bebrina za 2024. godinu.

**Članak 2.**

Prihod od naknade za zadržavanje nezakonito izgrađenih zgrada u prostoru planira se u Proračunu općine Bebrina za 2024. godinu u iznosu od 300,00 EUR.

Sredstva su planirana na rashodima na aktivnosti K100507 IZGRADNJA DJEČJIH IGRALIŠTA, PARKIRALIŠTA, AUTOBUSNIH UGIBALIŠTA, PJEŠAČKIH STAZA I OSTALIH JAVNIH POVRŠINA.

**Članak 3.**

Sredstva iz članka 2. ovog Programa utrošit će se namjenski za izgradnju dječjih igrališta, parkirališta, autobusnih ugibališta, pješačkih staza i ostalih javnih površina u naseljima Općine Bebrina.

**Članak 4.**

Ovaj Program stupa na snagu 1. siječnja 2024. godine, a objavit će se u „Glasniku Općine Bebrina“.

OPĆINSKO VIJEĆE OPĆINE BEBRINA

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing

DOSTAVITI

1. Glasnik Općine Bebrina
2. Ministarstvo prostornog uređenja, graditeljstva i državne imovine
3. Jedinstveni upravni odjel
4. Pismohrana.